Egil Abrahamsen

Egil Abrahamsen  (født 7. februar 1923 på Hvaler«Egil Abrahamsen 80. år 7. februar», NTBtekst, 17. januar 2003., død 10. april 2023) var en norsk skipsingeniør og næringslivsleder. Abrahamsen var fra 1967 til 1985 administrerende direktør og konsernsjef i Det Norske Veritas (DNV).Egil Abrahamsen 95 år - Aftenposten 7. februar 2018

Han vokste opp i Fredrikstad og tok examen artium i 1943 og studerte deretter til skipsingeniør (1949) ved Norges tekniske høgskole (NTH) i Trondheim og gjennomførte deretter studier ved Durham University i Newcastle og ved University of California, Berkeley.Han ble deretter ansatt som skipsingeniør i DNV i 1952.«Egil Abrahamsen 70 år 7. februar», NTBtekst, 20. januar 1993. Under hans ledelse utviklet DNV seg fra å være et rent klassifikasjonsselskap for skip til å bli en internasjonal rådgiver og sertifiseringsorgan.Remi Eriksn: Abrahamsen var en bauta i norsk næringsliv - Minneord i Aftenposten 25. april 2023

Abrahamsen hadde en rekke styreverv og satt i mange råd og utvalg. Han var styreformann i Norsk Hydro fra 1985 til 1991 og styreformann i Televerket og Telenor fra 1980 til 1995. Han var også styreformann i Saugbrugsforeningen, Royal Caribbean Cruise Line, Kosmos AS og I. M. Skaugen. Abrahamsen har videre vært formann i Bransjerådet for skipsbyggingsindustrien, Polyteknisk Forening og Sentralutvalget for distriktshøgskolene.

 Utmerkelser 
Abrahamsen ble tildelt en rekke norske og utenlandske ordener og utmerkelser for sitt virke. Han ble i 1988 utnevnt til kommandør av St. Olavs Orden for fortjeneste av norsk næringsliv.«St. Olavs Orden», Aftenposten, 7. januar 1988, s. 14. Abrahamsen er også kommandør av Finlands løves orden. Han er tildelt to franske ordener og er ridder av Æreslegionen og av Den nasjonale fortjenstorden.«Jubilanter på denne dag», Aftenposten, 7. februar 2003, s. 18. I 1977 ble Abrahamsen æresdoktor ved Kungliga Tekniska högskolan i Stockholm.«Egil Abrahamsen æresdoktor», Aftenposten, morgenutgaven 23. september 1977, s. 24. Abrahamsen er videre tildelt Norske Sivilingeniørers Forenings gullmedalje. Han er æresmedlem i Norges Tekniske Vitenskapsakademi og Fellow av National Academy of Engineering i USA.«Jubilanter», Aftenposten, 7. februar 2008, s. 16

 Referanser 

Kategori:Norske skipsingeniører
Kategori:Kommandører av St. Olavs Orden
Kategori:Finlands løves orden
Kategori:Æreslegionen
Kategori:Den nasjonale fortjenstorden (Frankrike)
Kategori:Personer fra Hvaler kommune
Kategori:Personer fra Fredrikstad kommune
Kategori:Norske konsernsjefer
Kategori:Medlemmer av Kungliga Ingenjörsvetenskapsakademien
Kategori:Æresmedlemmer av Norges Tekniske Vitenskapsakademi
Kategori:Norske hundreåringer